paragraph_text: Ako se unutar žučnjaka nalaze bakterije tada se žuč zamuti zbog bakterija i bijelih krvnih stanica te nastaje tekućina koja se naziva gnoj. Ako je cistični vod začepljen gnoj ne može izaći izvan mjehura te se nakuplja unutar lumena a infekcija se širi na stijenke mjehura koje postanu otečene a žučni mjehur postane napet. Kada je žučnjak napunjen gnojem ovo se naziva empijem žučnjaka (lat. Empiema vesicae fellae)